b'\n_START_ARTICLE_\n\xc4\x8cini Oboro\xc5\xbeenih sil ZDA\n_START_SECTION_\nSplo\xc5\xa1no\n_START_PARAGRAPH_\nVsi \xc4\x8dastniki oboro\xc5\xbeenih sil ZDA so poobla\xc5\xa1\xc4\x8deni od predsednika ZDA in potrjeni od senata.\n_START_SECTION_\nKopenska vojska Zdru\xc5\xbeenih dr\xc5\xbeav Amerike\n_START_PARAGRAPH_\n\xc4\x8cinovni razredi E-1 do E-4 zavzemajo najni\xc5\xbeje, voja\xc5\xa1ke \xc4\x8dine. Zanimivost je, da razred E4 zavzema dva \xc4\x8dina (Corporal in Specialist); razlika med njim je samo v usmerjenosti; Specialist je specialisti\xc4\x8dno usmerjen na posamezno podro\xc4\x8dje (po navadi voja\xc5\xa1ke tehnologije), medtem ko je Corporal vsesplo\xc5\xa1no usmerjen (po navadi je to predstavnik pehote). Razred E-4 pri\xc5\xa1tevajo \xc5\xbee k ni\xc5\xbejim pod\xc4\x8dastnikom._NEWLINE_\xc4\x8cinovni razredi E-5 do E-9 zavzemajo pod\xc4\x8dastni\xc5\xa1ke \xc4\x8dine. \xc5\xbde razred E-8 ima 2 \xc4\x8dina (Master Sergeant in First Sergeant); oba sta v istem pla\xc4\x8dilnem razredu, ampak opravljata razli\xc4\x8dne naloge (First Sergeant upravlja pomembnej\xc5\xa1e naloge). Isto velja za razred E-9, kjer so 3 \xc4\x8dini (Sergeant Major, Command Sergeant Major in Sergeant Major of the Army). _NEWLINE_\xc4\x8cin Sergeant Major of the Army je edinstven \xc4\x8din, saj ga lahko hkrati zasede le en pripadnik kopenske vojske in predstavlja vse naborni\xc5\xa1ke \xc4\x8dine v rodu (Uradna stran Sergeant Major of the Army). Hkrati je osebni svetovalec na\xc4\x8delnika \xc5\xa1taba kopenske vojske za podro\xc4\x8dje naborni\xc5\xa1kih \xc4\x8dinov._NEWLINE_\xc4\x8cinovni razredi W-1 do W-5 zavzemajo specialisti\xc4\x8dne \xc4\x8dastni\xc5\xa1ke \xc4\x8dine._NEWLINE_\xc4\x8cinovni razredi O-1 do O-3 zavzemajo ni\xc5\xbeje \xc4\x8dastni\xc5\xa1ke \xc4\x8dine._NEWLINE_\xc4\x8cinovni razredi O-4 do O-6 zavzemajo vi\xc5\xa1je \xc4\x8dastni\xc5\xa1ke \xc4\x8dine._NEWLINE_\xc4\x8cinovni razredi nad O-7 zavzemajo generalske \xc4\x8dine. \xc4\x8cin General lahko hkrati zasede le ena oseba, saj je hkrati tudi na\xc4\x8delnik \xc5\xa1taba vojske. General of the Army (general armade je samo vojni \xc4\x8din. General of the Armies (general armad) je bil pa doslej podeljen le dvema generaloma in je tudi vojni \xc4\x8dini.\n_START_SECTION_\nKorpus mornari\xc5\xa1ke pehote Zdru\xc5\xbeenih dr\xc5\xbeav Amerike\n_START_PARAGRAPH_\n\xc4\x8cinovni razredi E-1 do E-3 so voja\xc5\xa1ki \xc4\x8dini. E-4 je v primerjavi z kopensko vojsko \xc5\xbee pod\xc4\x8dastni\xc5\xa1ki \xc4\x8din._NEWLINE_\xc4\x8cinovni razredi E-4 do E-9 so pod\xc4\x8dastni\xc5\xa1ki \xc4\x8dini. Razred E-8 zdru\xc5\xbeuje dva \xc4\x8dina (Master Sergeant in First Seargeant), ki opravljata razli\xc4\x8dne naloge. Isto velja za razred E-9, ki vsebuje tri \xc4\x8dine (Sergeant Major, Master Gunnery Sergeant in Sergeant Major of the Marine Corps)._NEWLINE_Sergeant Major of the Marine Corps je marinski ekvivalent Sergeant Major of the Army (Uradna stran Sergeant Major of the Marine Corps)._NEWLINE_\xc4\x8cinovni razredi W-1 do W-5 zavzemajo specialisi\xc4\x8dne \xc4\x8dastni\xc5\xa1ke \xc4\x8dine._NEWLINE_\xc4\x8cinovni razredi O-1 do O-3 zavzemajo ni\xc5\xbeje \xc4\x8dastni\xc5\xa1ke \xc4\x8dine._NEWLINE_\xc4\x8cinovni razredi O-4 do O-6 zavzemajo vi\xc5\xa1je \xc4\x8dastni\xc5\xa1ke \xc4\x8dine._NEWLINE_\xc4\x8cinovni razredi nad O-7 zavzemajo generalske \xc4\x8dine. Najvi\xc5\xa1ji generalski  \xc4\x8din je General, ki je enkratni polo\xc5\xbeaj, saj je general hkrati tudi poveljnik korpusa mornari\xc5\xa1ke pehote ZDA.'